Tazwart tamatut tlalit n tewsatin timaynutin1. Aṭas n yimyura d inagmayen i inudan ɣef tewsatin-agi n tsekla, yal yiwen s ugemmuḍ i ɣer yessaweḍ deg unnar n tezrewt-ines. S umata ssawḍen ad d-beggen s lebrez ayen i d-icudden ɣer-sent n twuriwin i sɛant di tmetti, lakked talɣa2. Telḥa-d kra n yisuraf ayen i tt-yeǧǧan ad tennerni, ad tettusemres deg unnar n tussna.  Ilaq ad nerju armi d talit n unekcum arumi, anda i d yebda uɣerbaz n yedles arumi, iwaken ad d-islal tasekla tirawlt s tutlayt taqbaylit 3. Ihi tasekla-agi ur teqqim deg unnar ideg tella yakan, terza asalu tɛedda ɣer unnar n tira, d abrid yettdumun i lebda ayen yeddan deg-s irreṣṣa, yettɣimi tasuta tettak-it i tayeḍ.4